रोजनामचा: स्वास्थ्य विभाग में मची है अंधेरगर्दी
सिवनी (साई)। जिले में स्वास्थ्य व्यवस्थाएं पूरी तरह चरमरा गई हैं। स्वास्थ्य विभाग में इन दिनों कर्मचारी अधिकारी बुरी तरह बेलगाम हो गए हैं।
प्राप्त जानकारी के अनुसार, कार्यालय मुख्य चिकित्सा एवं स्वास्थ्य अधिकारी के निर्वाचन कक्ष लिपिक द्वारा अधिकारी को अंधेरे में रखते हुए निर्दाेष कर्मचारियों के खिलाफ मनगढंत एवं झूठे आरोप लगाया जाकर कर्मचारियों को मानसिक रूप से प्रताड़ित किया जा रहा है, तथा निर्वाचन संबंधी नियमों को ढाल बनाकर बिना वजह कार्यवाही किये जाने हेतु डराया धमकाया जा रहा है।
शासन द्वारा निर्वाचन पूर्व व्यवस्था बनाये जाने के उद्देश्य से कर्मचारियों की सेवा संबंधी जानकारी जिला स्तर पर विभागवार संकलित की जा रही है। इसी संदर्भ में मुख्य चिकित्सा एवं स्वास्थ्य अधिकारी सिवनी के कार्यालय द्वारा जिला क्षय केंद्र सिवनी में कार्यरत कर्मचारियों की जानकारी चाही गई थी तथा संबंधित सभी कर्मचारियों की जानकारी चाही गई थी तथा संबंधित कर्मचारियों के द्वारा भी निर्धारित समय सीमा के पूर्व ही चाही गई जानकारी शाखा प्रमुख को प्रस्तुत किये जाने के प्रलस्वरूप उक्त जानकारी भी विभागीय प्रक्रिया के अनुरूप कार्यालय सीएमएचओ को भेजी जाकर पावती प्राप्त कर ली गई है।
इस संबंध में मप्र स्वास्थ्य कर्मचारी संघ के अध्यक्ष टीकाराम बघेल, सचिव संजय दुबे, प्रांतीय संगठन सचिव प्रदुम्र चतुर्वेदी के द्वारा आशा व्यक्त की जाकर ऐसे कर्मचारी के विरूद्ध कड़ी से कड़ी कार्यवाही किये जाने की मांग की गई है। वहीं कार्यालय निर्वाचन अधिकारी सिवनी से भी अपेक्षा की गई है कि निर्वाचन जैसे महत्वपूर्ण कार्याे का दुरूपयोग कर स्वार्थ सिद्धि करने वाले कर्मचारी/ अधिकारी के प्रति तत्काल कठोर कार्यवाही की मांग की है।